Koit Kelder loobus Pöide volikogu juhtimast
PETTUNUD MEES: “See otsus ei sündinud üleöö, vaid on küpsenud tunduvalt varem,” ütles Koit Kelder. Foto: Egon Ligi
Pöide vallavolikogu, kes oma üleeilsel istungil ei pidanud vajalikuks valdade ühinemisläbirääkimiste alustamist toetada, jäi ilma ka volikogu esimehest. Koit Kelderi sõnul on ta kaotanud usu oma töö mõttekusse, kuna ühinemise osas ei soovita koostööd teha.
Koit Kelder, kes on Saare maakonnas üks visamaid omavalitsuste ühinemise eestvedajaid, ütles eile tehtud avalikus pöördumises, et otsuse loobuda volikogu esimehe tööst põhjustas usu kaotamine, et tema töö mõttekas võiks olla.
Kelder märkis, et tema tagasiastumise otsus ei olnud siiski ajendatud volikogu eilsest otsusest ühinemisplaanid üle parda heita.
Üksi tuuleveskite vastu
“See otsus ei sündinud üleöö, vaid on küpsenud tunduvalt varem,” märkis Kelder. Ta on veendunud, et väikevallad ei saa niimoodi enam edasi toimida. Tema algatatud koostööplaanid ei leidnud aga toetust ei Saaremaa omavalitsuste liidult (SOL) ega ka teistelt valdadelt.
Keldrile oli see juba teine kaotus sel aastal. Jaanuaris jäi ta SOL-i esimehe valimistel üllatuslikult alla Raimu Aardamile.
Koit Kelder rääkis oma pöördumises, et volikogu esimeheks oldud kolme aasta jooksul on ta pühendanud end just ühinemisplaanide ja valdade vahelise koostöö edendamisele.
“Esimese aasta lõpuks oli selge, et vald ise oma võimaluste ja piiridega ei suuda olla positiivsete protsesside käivitaja ega teostaja. Oluliste otsuste tegemiseks jäid valla piirid kitsaks.
Sealt edasi loogilise jätkuna maakondlikuks ja piirkondlikuks ühistegevuseks tuli lootmine ja panustamine omavalitsuste liidule. Kulunud oli juba kaks ja rohkemgi aastat.
Tänavune aasta on läinud idavaldade vabatahtliku koostegemise ja -toimimise lahtimõtestamise tähe all,” kirjeldas Kelder omamoodi ristikäiku regionaalsete muudatuste teel.
“Paraku olen aga jõudnud veendumusele, et vabatahtlik koostöö ei ole väljapääs, kuna ka see vajab võimekust. Jättes kõrvale täidesaatva võimu soovimatuse arutelus initsiaatoriks asuda, võib väita – millise järelduseni jõuti tegelikult ka idavaldade teisel ühis-istungil –, et kui oleks üks vald, siis puuduks vajadus saada kokku, arutamaks, miks ja kuidas peaks koostööd tegema,” selgitas Kelder ja märkis, et peale idavaldade (Laimjala, Pöide, Orissaare, Muhu – toim) koosolekut kumas talle tõehetk, et mingit koostööd ei sünni. Seega läks Koit Kelder vallasekretäri juurde ja andis tagasiastumispalve.
“Arusaam ja taju olukorra kurbloolisusest avalduvad persooniti erinevalt ja ma ei tundnud, et minu volikogu esimehe volitused võimaldaksid mul rääkida volikogu esimehena seda, mida ma mõtlen, ehk jääda iseendaks. Seega pean tagasiastumist enesestmõistetavaks,” jäi Kelder sirgeseljaliseks.
Koit Kelder tõdes, et praegu kolmele aastale tagasi vaadates on tal kahju raisatud ajast. “Kuid täna on küll tunne, et aeg ja vaev, mis sai panustatud, et mure, mis sai tuntud, olid asjata. Ja nagu ikka on aeg igasuguse vabatahtliku tegevuse tarbeks tulnud võtta pere arvelt ja nii mõeldes on sellest kaotatud ajast kohe väga kahju,” nentis Koit Kelder.
Pöide jätkas endist joont
Kui Saarte Hääl sai eile vaid tõdeda, et Pöide volikogus ühinemisläbirääkimiste alustamise üle otsustamiseks ei läinud, siis täna saame juhtunut täpsemalt kajastada.
Nimelt oli Pöide vallavolikogu liige ja eelmise koosseisu esimees Andres Hanso teinud lihtsalt ettepaneku nimetatud punkt otsustamise alt arutamise alla viia.
Volikogu hääletas 8 poolt- ja 1 vastuhäälega eelnõu päevakorrast välja ja päevakorda jäi lihtsalt arutelupunkt. Mis siis teadmiseks võeti?
“Pöide volikogu eelmise koosseisu protokolle vaadates võib igaüks näha, et Pöide volinikel on traditsioon oluliste ja raskete küsimuste otsustamisel erapooletuks jääda. Volikogu juhtides olen volinikke sellise suhtumise eest korduvalt hurjutanud, kuna just otsuste tegemiseks on nad ju volikokku valitud, ja loodan, et nad sellepärast kandideerisidki,” tõi Kelder paralleele, et taoline käitumine pole volikogus esmakordne. “Eilne oli minu hinnangul taas kord otsustamisest kõrvale hiilimine, sest tegemist ei olnud ju ei-otsusega, vaid ei otsustatudki midagi.”
Volikogus opositsiooni esindav sotsiaaldemokraat Andres Hanso väitis vastu, et valdade liitmise teema ei olnud eelmiste valimiste eel ühegi vallavoliniku lubaduste seas.
Hanso ise leiab, et tal puudub lihtsalt valijate mandaat teha nii põhjalik muudatus Pöide valla elus. Tema meelest tuleks enne järgmise aasta oktoobris toimuvaid kohalike omavalitsuste valimisi kõikidel kandidaatidel tutvustada oma nägemust teemast ning siis valijad otsustavad, keda valida. Ning niimoodi valitud volikogu võib otsustada teiste valdadega liitumise.
Hanso ise on kindel, et lähiaastatel tuleb liitumine kindlasti ette võtta, sest väikses kohas ei jätku kompetentsi. Tema väitel on väikestes valdades spetsialistide asemel “augutäited”.
Lisaks ei nõustu ta sellega, et Pöide volinikud kipuvad tähtsate otsuste puhul erapooletuks jääma. Näiteks liitumisotsuse aruteluks muutmise poolt hääletas üheksast volinikust kaheksa. Hanso kinnitas, et tegemist ei olnud kokkumänguga.
Veel märkis ta, et sama häälte arvuga kindel ei liitumisele oleks volikogult tulevikus võtnud võimaluse öelda jah. Nüüd saab sama küsimuse juurde alati tagasi tulla. Uue volikogu esimehe peaksid senised võimulolijad tema arvates leidma endi seast. Kuid Andres Hanso ei välistanud ka, et opositsioon seab üles oma kandidaadi.
“Olukord on lihtsalt liiga uus,” sõnas Hanso.
(Vaadatud 1 720 korda, sh täna 1)
Lisatud: 01.12.2012 / 09:05
Deja vu! Tean mis Koit tunneb, olen ise ka läbi elanud. Viimane aeg on asju Saaremaal mõistusega, mitte emotsioonidega võtma hakata.
Lisatud: 01.12.2012 / 09:28
Keegi kirjutas, et tagasiastumine on ka edasiminek aga kahjuks ainult Koidule. Ega seda koormat enne kohendama ei hakata kui vanker kraavis kummuli.
Lisatud: 01.12.2012 / 10:53
Väga hea kirjutis!!!.
Ma saan aru Koit Kelderi frustsioonist, et lüka palju tahad aga ikka ei liigu aga ka Andres Hanso seisukohtades selle konkreetse asja kohta on tugev põhjendus ja see avaldub kenasti ka sellest kirjutisest —
Koit Kelderiga seoses kirjutatakse valdade ühinemisest ja Andres Hansoga seoses on kirjutatud aga hoopis valdade liitumisest.
Enne asja otsustamist tuleb kindlasti selgeks arutada juba see, et mis on liit(u)mine ja mis on ühinemine, et parast ei oleks ahastamaist — Kas sellist valda me tahtsimegi?!
Lisatud: 01.12.2012 / 11:03
Tegelikult on Hanso jutt ju asjalik, sest ei ole tõesti ükski volinik saanud valijatelt mandaati sellise suurusjärgu otsuste tegemiseks.
Kelderi väljaütlemistest kumab aga rohkelt emotsiooni stiilis “I have a dream”, aga teised kõik kiusavad.
Eks ta muidugi ole selline ümmargune teema ka. Kõik arvavad, et teavad täpselt, mida peaks tegema, samas ei tule meelde ühtki asjalikku kirjutist selle kohta, kuidas see niiöelda Saaremaa suurvald sealsamas mingis Pöide valla külas elu korraldama hakkab.
Seega, härrad poliitikud, käige välja oma ideed ja nägemused. Valimised pole ju ka enam kaugel. Heal asjal kindlasti toetajaid leidub.
Lisatud: 01.12.2012 / 12:41
Hansol ja teistel volinikel on olnud ju aega oma valijate käest küsida (mandaati), mida nad arvavad. Selleks on ühinemise idee küllalt kaua üleval olnud!
Ei ole nii, et valijatel on mingid seisukohad vahetult enne KOV volikogude valimisi ja ülejäänud ajal ei olegi! Või et, on täiesti aimamatu, mida arvatakse. Iseasi, kui palju saavad kohapealsed valijad aru KOVidele seadusega pandud kohustustest ja tegelikest võimalustest, hetkeolukorrast, tulevikuperspektiividest? Kas kohalik volinik ise ka on süvenenud, mis on KOV-i missioon ning kuidas on selle täitmisega?
Lisatud: 01.12.2012 / 11:23
Kulla volinikud! Teil ei olenud rahva eest otsustada mitte küsimus kas liituda teiste vadadega vaid küsimus kas kutsuda teised vallad liitumisläbirääkimisi pidama. Läbirääkimised ongi arutelu! Teil ei ole täna enam Kelder seada vedamas, kuid kui teie soov on asja arutada, siis võtke see sama mahahääletatud eelnõu uuesti päevakorda juba järgmisel volikogul ja LANGETAGE KONKREETNE OTSUS! Kui te hääletate poolt, siis olete langetanud otsuse ARUTELUKS teiste valdadega. Kui hääletate vastu, siis olete langetanud otsuse igausgusele liitumisele öelda EI.
1yhik rahvast
Lisatud: 01.12.2012 / 13:06
Volikogu mugavustsoonist välja!
SELGITAGE...
Lisatud: 01.12.2012 / 13:41
palun: Üheks suureks vallaks ühinemise mõtet! Mis sellest tavakodaniku jaoks paremaks muutub???
Lisatud: 01.12.2012 / 14:34
Ainult halvemaks ja see on kindel. See on nagu sit.tade või siis heade pillimängijate ümbertõstmine lootuses, et pillid hakkavad tänu just ümbertõstmistele paremini mängima. Pillid ehk inimesed ehk miks mitte ka vallaametnikud peavad pingutama, aga mitte rändlitslust halleluujatama.
Lisatud: 03.12.2012 / 08:28
Kas pole mitte nii, et kui kolmest keskpärasest orkestrist üks kokku panna, siis saab si.ad pillimehed publiku hulka saata ja ühe vägeva orkestri ainult headest pillimeestest teha?
Lisatud: 01.12.2012 / 14:56
Kui mees tõesti arvab nii, on mul küsimus
Kui suur peab KOV olema? Mis on määrav, kas rahvaarv, või territoriaalne suurus? Või veel miski muu, või kõik koos. Loo kirjutaja ei ole töötanud suures omavalitsuses, ta ei tea, et probleemid on samad. Ja selle nimi on raha. Raha on alati vähe. Ka suur Saaremaa mõistes ei suuda täita kõiki funtsioone, mida on pandud KOV-le
Lisatud: 01.12.2012 / 15:25
Iga-aastast KOV võimekuse edetabelit vaadates on selge, et rahvaarv on siiski oluline. Alla 2000 inimesega KOVid ON TAGAPOOL.
Praegu läheb mainit RAHA väikevallas vallafunktsionääride ülalpidamisele, kuid kohustuslike teenuste pakkumise kvaliteet on kohati küsitav, väikeses kohas ei ole spetsialisti kujunemiseks piisavalt ressursse ega praktikaid.
Tõsi on muidugi see asjaolu, et seadustega pandud kohustusi ei rahasta keskvalitsus üldse mitte piisavalt. Keskvalitsuse ja KOVide vaheline dialoog ei toimi, et mitte öelda et tegemist on suisa vastandumise ja sõjaga, kuigi tegemist on justkui ühe ja sama riigiga.
Lisatud: 01.12.2012 / 16:34
Kui ühest vallamajast saab lõunapausi ajal jalgrattaga ära kaia siis tuleb territoriaalne suurus ka argumendina esile.
Lisatud: 01.12.2012 / 16:47
Haldusreform tuleb ära teha igal juhul ning vajadusel ka nö “jõuga”. Mida aeg edasi, seda väiksemaks taandub kohalik võimekus selliseid protsesse vedada. Sisuliselt olemegi ju jõudnud olukorda, kus valla tööealine elanikkond jaguneb kaheks võrdse suurusega grupiks. Ühes grupis on inimesed, kes teenivad leiba valla eelarvest (vallavalitsus ja allasutused) ja teises grupis maksumaksjad. See ei ole normaalne! Võtke ette või vallaeelarved ja hinnake, millise osa eelarvest võtab valitsemiskulu. Valdade liitmine on ülimalt konkreetne samm, mis võimaldaks valitsemiskulu osakaalu eelarves vähendada. Aga mis ma siin ikka seletan. Otsustajatel sellisteks muudatusteks ju huvi ei ole!
Lisatud: 01.12.2012 / 16:57
Toetan Sind kahe käega.Tubli.
kah vallaelanik
Lisatud: 02.12.2012 / 09:32
Selge, et vabatahtlikku ühinemist ei tule. Vallaametnikud kardavad oma soojade töökohtade pärast, volikogude liikmed tahavad säilitada mõjuvõimu vallas, tasusid volikogus osalemise eest.
Saaremaal oleks kahest (linn ja maapiirkond) või ühest KOV-ist küll. Paari valla kapa liitumise on kui koera saba jupikaupa raiumine, lõpuks tuleb ikkagi ära teha.
Lisatud: 02.12.2012 / 22:24
Jah, Maalasel on õigus, et tuleb jõuga liita. See jõud peaks tulema riigist ja liitmine üle Eesti ühetaoline. Aga vähe sellest, et valla asjapulgad hoiavad oma kohast kinni, samamoodi hoiavad nende ametikohtadest kinni riigi asjapulgad. Äkki tuleb suuremas vallas võimule mõni viies tegija.
Lisatud: 01.12.2012 / 19:52
Valdade liitmisest ei tule midagi head,vähemalt mitte ääremaadele,raha jagatakse niikuinii suurtele keskustele ,sest seal on mida arendada,ääremaal ei ole ju midagi-külad on pooltühjaks jäänud,noored on linna kolinud.Mida siin teha,üksteisele otsa vahtida ja kõik!!!
külaelanikule
Lisatud: 01.12.2012 / 21:04
tekib küsimus mida sa praegu teed
muud tarka ei ole saanud antud vallast kui see et laps saab käia teises lasteaias, ja kui vaadata seda mis toimub siis on kahju et eestvedajat enam ei ole.
sellisel vallal ei ole ju mõtet, ise küsimus kas liituda/ühineda nii suurelt, esialgu piisaks liituda Orissaarega, siis ka aeg näitaks mis toimub.
Lisatud: 02.12.2012 / 10:57
Sots Hanso jäi ju erakonna juhthoobadest kõrvale.
Sotsid on seest roosad ja ebakindlad,on ümmargused ja veerevad ei tea kuhu.
Kui sots
Lisatud: 03.12.2012 / 15:21
on ümmargune, siis ta ei veere mitte ei tea kuhu, vaid alati allamäge.
Lisatud: 02.12.2012 / 12:36
Selleks, et minna ühinemise-liitumise teele, tuleb võimalikult täpselt selgeks teha, mis see lõppkokkuvõtteks annab. Kui palju hoitakse eeldatavalt kulusid kokku, mis saab ääremaadest. Ääremaastumine on juba niigi.
Ega raha tule juurde. Mismoodi oleme kompententsemad, võimekamad? See on selge, et omavalitsused on liialt väikesed. Aga kui suured nad olema peaksid?
KOV-idel tuleb ära teha see, mida on võimalik praeguse raha juures teha, ülejäänu las jääbki tegemata. Üle oma varju ei hüppa
Lisatud: 02.12.2012 / 14:03
Lp.kommija.Kui Teie vanemad oleks pidanud kõik Teie elu paberile kirja panema siis poleks nad Teid teinudki-lihtsalt poleks suutnud vajadust tõestada.
mina ei ole siiani leidnud ühtegi asja,mis liitmine teeks hullemaks,olen püüdnud ei ole.Kas üks vald peab Saaremaal olema-vaidlemise koht.ühes olen veendunud,liitmise läbiviija peab olema riik,kohapealsed ainult soperdavad.
Lisatud: 02.12.2012 / 14:24
Siin peab küll kindlasti ühinema, vast mis tuleb väljs, kui ei mõtle
Lisatud: 02.12.2012 / 15:56
Kunagi oli Pöide külanõukogu, kus töötas 3 ametnikku – alati oli kohal sekretär Aina Pärt, kes kõik mured ära kuulas ja igale probleemile lahenduse leidis. Nüüd on kaks valda – Orissaare ja Pöide. Orissaare valda juhib edumeelne, abivalmis ja tubli Aarne – inimene, kes on tuttav elu tegeliku poolega, suhtleb sõbralikult kaaskodanikega.
Pöide valda juhivad omakasupüüdlikud, isekad ja saamatud eneseimetlejad. Inimene, kes on kogu elu ausalt makse maksnud, muutub kohe tüütuks vaenlaseks, kui ta vanaduse saabudes kasvõi paarkümmend krooniga seadusega ettenähtud rahalist abi vajab.
Kahju on nendest noortest, kes pahaaimamatult Pöide (maakonna kõige mõttetum ja saamatum vald) teenistusse on sattunud.
Õnnelikud on need, kes elavad Orissaare vallas – juhtkond eesotsas vallavanem Aarnega on seal väga vastutulelik ja inimlik. Unistan ajast, mil oleks jälle Orissaare ja Pöide üks ja üksmeelne vald ja mida juhiks inimlik, tore, alati lahke ja sõbralik, töökas ja edumeelne juht hr. Aarne Põlluäär.
Lisatud: 02.12.2012 / 19:48
Pakkusin Pöidele neli aastat tagasi tehast. Pärast vastuse esimese lause ärakuulamist loobusin.
Lisatud: 03.12.2012 / 08:23
Avaldate äkki saladuse mismoodi saab ühele vallale tehast pakkuda? Tahtsite et vald teie tehase ära ostaks või?
Lisatud: 02.12.2012 / 20:52
Te netikommentaatorid olete ebakompetendsed debiilikud kes ise ei saa millegiga hakkama ja seetõttu nokivad nende kallal kes vähemalt üritavad. Võtke siis ise midagi kätte ja püüdke valla elu parandada???
Lisatud: 02.12.2012 / 21:30
Kelder sidus ennast erakonnaga, kes on üsna põhjalikult kohaliku elu hävitanud ja ainult Talinn-linnriiki ehitanud. Tallinnast kaugemad vallad on rahvast varsti inimtühjad ja siis pole üldse enam tähtsust, mis omavalistsus seal on. Mees ajab asju vales suunas ega suuda ninaotsast kaugemale vaadata.
Lisatud: 02.12.2012 / 22:23
Miks te kirute Pöide valda (Kelder volikogu esimees),tegelikult ei taha ükski vald ühineda . AINULT PÖIDE julges selle välja öelda .Nalja teete või ,seletage siis lahti kelle poole lihtrahval oma väikeste (suuri nagu nii ei aidata)muredaga edaspidi pöörduda.
Lisatud: 03.12.2012 / 11:09
Olgem ausad, tegelikult ei taha ühinemist vallajuhid (ametnikud). Kas vallaametnikud on vallaelanikes läbiviinud selgitustöid valdade ühinemise vajalikusest? Vastus: Ei.
Aga vastupidist? Oo ja, igateine sõnavõtt on teemal kui paha saab olema lihtrahval ühinenud suurvallas. Tegelik kaotaja on ainult “vaene” vallametnik, kes peab uue töökoha otsima.
Lisatud: 02.12.2012 / 22:47
Põide valda pole mingit põhjust kiruda. Praegustes oludes saab ta hästi hakkama.
Kelder vaatas veidi ettepoole. Ilmselt valdab rohkem infot erakonnasiseselt. Huvitav on muidugi, mis on nende plaan.
Lisatud: 03.12.2012 / 13:16
Samas küsiks, et mis oleks see suur võit, mille Pöide saavutaks, kui ühineks näiteks Orissaare ja Laimjalaga. Orissaarelt saaks muidugi võimaluse panustada laenukoorma maksmisele. Laimjalalt tuleks vähemalt Kingli karjäär :). Muidugi siis oleks hea võimalus põhikool sulgeda (Tornimäele ja Kahtlasse jäävad liitumise või ühinemise puhul heal juhul algkoolid). Niigi käib osa lapsi praegu Orissaares koolis. Kõige suurem võit olekski kooli ja rahvamaja sulgemisest saadavad majanduskulude kokkuhoid. Või arvab keegi, et uus ühinenud vald hakkab tasuma kõigi praeguste lasteaedade, koolide ja rahvamajade majandamiskulusid. Tagavere endine algkool on üks näide antud juhul, mis juhtuma hakkab.
Lisatud: 03.12.2012 / 14:05
http://www.poidevald.ee/pohidok/eelarved.php
sellest dokumendist võid ise rehkendada mida kokkuhoitakse ja mida kokkuhoitud rahaga saaks teha. Rida 01 näiteks.
to kokkuhoid
Lisatud: 03.12.2012 / 14:33
Senised ühinemised on näidanud, et rida 01 ei kahane. Valitsemise personalikulud jäävad ikka sama kõrgeks ka liitvallas, kui oli algul ühinenud eraldi kokku. Põhjuseks on, et tekivad osakonnad ning tööle jäänud ametnikud hakkavad suurenenud töökoormuse tõttu rohkem palka saama.
Lisatud: 03.12.2012 / 15:44
Mnjah, Suurenenud töökoormuse :)
Nu-jah siis tuleb ju enamusel ühe tooliasemel kahte-kolme soendada.
Huvitav kui valla elanikkond väheneb, kas siis palk ka väheneb ? Aga ei vähene, sest siis õeldakse, et egas töökoormus sõltu vallaelanuike arvust.